CELEX: E2014C0021
Language: lt
Date: 1390953600000
Title: 2014 m. sausio 29 d. ELPA priežiūros institucijos sprendimas Nr. 21/14/COL, kuriuo devyniasdešimt trečiąjį kartą iš dalies keičiamos procesinės ir materialinės valstybės pagalbos taisyklės

19.6.2014   
            
            
               LT
            
            
               Europos Sąjungos oficialusis leidinys
            
            
               L 179/79
            
         ELPA PRIEŽIŪROS INSTITUCIJOS SPRENDIMAS
   Nr. 21/14/COL
   2014 m. sausio 29 d.
   kuriuo devyniasdešimt trečiąjį kartą iš dalies keičiamos procesinės ir materialinės valstybės pagalbos taisyklės
   ELPA PRIEŽIŪROS INSTITUCIJA,
   ATSIŽVELGDAMA į Europos ekonominės erdvės susitarimą (1), ypač į jo 61–63 straipsnius ir 26 protokolą,
   ATSIŽVELGDAMA į ELPA valstybių susitarimą dėl Priežiūros institucijos ir Teisingumo Teismo įsteigimo (2), ypač į jo 5 straipsnio 2 dalies b punktą ir į 24 straipsnį,
   Kadangi:
   ELPA priežiūros institucijos valstybės pagalbos moksliniams tyrimams, taikomajai veiklai ir naujovių diegimui skyrius (3) (toliau – MTTV ir naujovių diegimo gairės) nustojo galioti 2013 m. gruodžio 31 d. (4);
   tas skyrius atitiko Bendrijos valstybės pagalbos moksliniams tyrimams, taikomajai veiklai ir naujovių diegimui sistemą (5), kuri taip pat nustojo galioti 2013 m. gruodžio 31 d. (6);
   2013 m. gruodžio 10 d. Europos Komisija (toliau – Komisija) paskelbė Komunikatą dėl Bendrijos valstybės pagalbos moksliniams tyrimams, taikomajai veiklai ir naujovių diegimui sistemos taikymo laikotarpio pratęsimo iki 2014 m. birželio 30 d. (7);
   Komunikatą dėl pratęsimo Komisija priėmė atsižvelgdama į dabartinę siūlomą MTTV ir naujovių diegimo gairių peržiūrą (8) ir bendrą valstybės pagalbos taisyklių modernizavimo procesą (9); pratęsimas taip pat labai glaudžiai susijęs su tuo pačiu metu siūloma ES bendrojo bendrosios išimties reglamento peržiūra (10);
   siekiant užtikrinti nuoseklų požiūrį visose valstybės pagalbos priemonėse, atsižvelgiant į tęstinumo ir teisinio tikrumo poreikį vertinant valstybės pagalbą moksliniams tyrimams, taikomajai veiklai ir naujovių diegimui, taip pat siekiant užtikrinti vienodą valstybės pagalbos taisyklių taikymą visoje Europos ekonominėje erdvėje, reikėtų pratęsti dabartinio Institucijos valstybės pagalbos moksliniams tyrimams, taikomajai veiklai ir naujovių diegimui (MTTV ir naujovių diegimas) gairių skyriaus galiojimą;
   pasikonsultavusi su Komisija ir ELPA valstybėmis,
   PRIĖMĖ ŠĮ SPRENDIMĄ:
   1 straipsnis
   ELPA priežiūros institucijos valstybės pagalbos moksliniams tyrimams, taikomajai veiklai ir naujovių diegimui gairių skyriaus 178 punkto pirmas sakinys išdėstomas taip:
   
      
                  „178)
               
               
                  Šis skyrius bus taikomas iki 2014 m. birželio 30 d.“
               
            
   2 straipsnis
   Tekstas autentiškas tik anglų kalba.
   
      Priimta Briuselyje 2014 m. sausio 29 d.
      
         
            ELPA priežiūros institucijos vardu
         
         Oda Helen SLETNES
         
            Pirmininkė
         
         Frank BÜCHEL
         
            Kolegijos narys
         
      
   
   
      (1)  EEE susitarimas.
   
      (2)  Susitarimas dėl Priežiūros institucijos ir Teismo.
   
      (3)  OL L 305, 2009 11 19, p. 1, EEE priedas Nr. 60, 2009 11 19, p. 1.
   
      (4)  Žr. ELPA priežiūros institucijos valstybės pagalbos moksliniams tyrimams, taikomajai veiklai ir naujovių diegimui gairių 178 punktą.
   
      (5)  OL C 323, 2006 12 30, p. 1.
   
      (6)  Žr. Bendrijos valstybės pagalbos moksliniams tyrimams, taikomajai veiklai ir naujovių diegimui sistemos 10.3 punkto antrą pastraipą.
   
      (7)  OL C 360, 2013 12 10, p. 1.
   
      (8)  Konsultacijos dėl ES valstybės pagalbos moksliniams tyrimams, technologinei plėtrai ir inovacijoms sistemos projekto prasidėjo 2013 m. gruodžio 20 d. Projektą galima rasti adresu http://ec.europa.eu/competition/consultations/2013_state_aid_rdi/index_en.html
   
      (9)  Komisijos komunikatas Europos Parlamentui, Tarybai, Europos ekonomikos ir socialinių reikalų komitetui ir Regionų komitetui „ES valstybės pagalbos modernizavimas“, COM(2012) 209 final.
   
      (10)  2008 m. rugpjūčio 6 d. Komisijos reglamentas (EB) Nr. 800/2008, skelbiantis tam tikrų rūšių pagalbą suderinama su bendrąja rinka taikant Sutarties 87 ir 88 straipsnius. OL L 214, 2008 8 9, p. 3. Konsultacijos dėl ES BBIR prasidėjo 2013 m. gruodžio 18 d. Projektą galima rasti adresu http://ec.europa.eu/competition/consultations/2013_consolidated_gber/index_en.html